
	26 august 2025, București			

COMUNICAT DE PRESĂ
„PNRR: Fonduri pentru România modernă și reformată!”

Agenția Națională a Funcționarilor Publici lansează 
[bookmark: _Hlk206526932]„Programul de dezvoltare a competențelor 
pentru accelerarea rezultatelor în administrația publică”

Agenţia Naţională a Funcţionarilor Publici (ANFP) lansează astăzi, 26 august 2025, „Programul de dezvoltare a competențelor pentru accelerarea rezultatelor în administrația publică”, adresat Secretarilor Generali, Secretarilor Generali Adjuncți și Directorilor Generali din administrația publică centrală - activitate prevăzută pentru atingerea Jalonului 419 din Planul Național de Redresare și Reziliență (PNRR). 

Vasile – Felix Cozma, presedinte ANFP: “Într-o societate în continuă transformare, performanța administrației publice depinde de capacitatea liderilor săi de a răspunde provocărilor cu viziune, responsabilitate și competență. Acest program reprezintă un pas important în consolidarea resursei umane din administrația publică centrală. Această ediție pilot marchează începutul unui demers strategic, care valorifică bune practici internaționale și răspunde cerințelor actuale ale Planului Național de Redresare și Reziliență. Cred cu tărie că investiția în formarea și dezvoltarea competențelor va avea un impact direct asupra creșterii nivelului de profesionalism și asupra calității serviciilor furnizate de instituțiile publice.”

Obiectivul principal al programului lansat astăzi este de a crește performanța administrației publice de a implementa cu eficacitate şi eficienţă programe bugetare și reforme structurale. Totodată, programul vizează și consolidarea legăturilor dintre participanți prin activități de învățare și de construire a comunității, dezvoltând, astfel, o rețea de lideri dedicați unei guvernanțe bazate pe rezultate pentru cetățeni. 

Programul a fost elaborat cu sprijinul Băncii Mondiale în cadrul Acordului de Servicii de Asistență Tehnică Rambursabile pentru Sprijinirea Agenției Naționale a Funcționarilor Publici în Reforme privind Managementul Resurselor Umane în România - P503309.

Yasser El-Gammal, director de Țară al Băncii Mondiale în România: “În ultimele două decenii, România a cunoscut o dezvoltare rapidă, iar instituțiile și funcționarii publici trebuie să se ridice la nivelul acestui progres, abordând provocările actuale și avansând reforma statului în beneficiul tuturor cetățenilor. Capitalul uman rămâne cea mai valoroasă resursă a oricărei instituții – și trebuie dezvoltat în mod continuu”. 

Acesta este primul program de dezvoltare dedicat consolidării competențelor Secretarilor Generali, Secretarilor Generali Adjuncți, și Directorilor Generali din administrația publică pe baza cadrului de competențe generale aplicabil funcției publice, reglementat prin Codul Administrativ (Anexa 8). Această ediție pilot cuprinde cinci module de formare (patru standard și unul ales din două opţiuni disponibile) şi se va desfășura în perioada august – decembrie 2025. 

Grupul de participanți va fi limitat la 21 de persoane din rândul funcționarilor publici în funcții de Secretari Generali/Secretari Generali Adjuncți și Directori Generali, cu experiență profesională substanțială în funcțiile respective, din cadrul ministerelor, Secretariatului General al Guvernului și din instituțiile din administrația publică centrală care sunt coordonatoare de investiții și reforme din PNRR. Grupul a fost conceput pentru a facilita învățarea practică și dezvoltarea personalizată, sub îndrumarea experților Băncii Mondiale.

Programul pilot se va baza pe metode de formare practice și experiențiale, precum studii de caz, simulări de situații și aplicații pe bază de instrumente reglementate și obligatorii pentru buna funcționare a instituțiilor din administrația publică centrală. De asemenea, participanții vor putea face schimb de experiență cu experți internaționali în domeniile vizate de program.

Ramona Chiriac, șefa Reprezentanței Comisiei Europene în România: „Prin acest program transformăm buna guvernanță — principiu pivotal pentru Uniunea Europeană — dintr-o valoare aspirațională într-o practică zilnică a administrației publice. Investim în competențele strategice ale liderilor din sectorul public pentru a trece de la o cultură a procedurilor la una a performanței, bazată pe rezultate, dovezi și responsabilitate — exact schimbarea pe care o cere PNRR și de care România are nevoie pentru a livra reforme reale”.

Programul încorporează bune practici din inițiative similare pentru înalți funcționari publici din state membre ale Uniunii Europene și ale Organizației pentru Cooperare și Dezvoltare Economică, fiind dezvoltat pe baza standardelor internaționale de învățare și dezvoltare pentru adulți[footnoteRef:1] și a standardelor de formare aplicabile administrației publice din România[footnoteRef:2]. [1:  Precum ISO 2993:2017, SR ISO 210001:2019 și ISO 30432:2022.]  [2:  Conform Institutului Național de Administrație (2022), Decalogul calității în formare – ghid la purtător, dezvoltat sub proiectul SIPOCA 617 “Întărirea capacității INA privind dezvoltarea de studii/ analize cu impact asupra sistemului de formare profesională în administrația publică”.] 


[bookmark: _GoBack]
***
Jalonul 419 Cadre de competență operaționale în administrația publică centrală din cadrul Componentei C14 – Buna Guvernanță, Reforma 3 – Management performant al resurselor umane în sectorul public din PNRR, cu un buget de 4.000.000 Euro, este implementat de ANFP în perioada iulie 2022 – decembrie 2025.

Detalii despre proiect pot fi consultate în secțiunea dedicată proiectelor PNRR, de pe website-ul ANFP: https://tinyurl.com/28mtscbb

Informații suplimentare pot fi obținute la adresa de e-mail: comunicare@anfp.gov.ro

NextGenerationEU de Redresare si Rezilienta

»PNRR: Fonduri pentru Roméania moderné si reformata!”

